**Príloha č. 1 Rámcovej zmluvy - Opis predmetu Zmluvy**

**Časť 8: Mlieko a mliečne výrobky**

Špecifikácia predmetu Zmluvy a požiadavky na predmet Zmluvy:

1. Predmetom Zmluvy je nákup a dodávka mlieka a mliečnych výrobkov. Tovar musí byť dodaný nepoškodený v čerstvom stave v najvyššej kvalite, prvej akostnej triedy a s vysledovateľnosťou pôvodu a v súlade s platnou legislatívnou SR a EÚ.
2. Súčasťou predmetu Zmluvy sú aj súvisiace služby spojené s dopravou na miesto dodania, naložením a vyložením dodávaného Tovaru do skladu na miesto určenia. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR. Doprava Tovaru do miesta plnenia Zmluvy musí byť vykonávaná prostredníctvom vozidiel spĺňajúcich hygienické štandardy kladené na vozidlá určené na prepravu potravín a surovín v zmysle Potravinového kódexu SR.
3. Predmet Zmluvy musí spĺňať všetky zákonom stanovené normy pre daný predmet Zmluvy a musí spĺňať všetky požiadavky na zdravotne nezávadný Tovar.
4. Minimálne požiadavky na predmet Zmluvy:
5. **Mlieko a mliečne výrobky**
6. **Požiadavky na mlieko:**
* pasterizované mlieko,
* vyžadujeme dodávku v lehote, v ktorej z doby spotreby vyznačenej na dodanom tovare **neuplynula viac ako 1/5**,
* minimálny obsah tuku 1,5%
1. **Požiadavky na mliečne výrobky:**
* syry bez rastlinných tukov, farbív, konzervačných látok a iných prísad
* jogurty a kyslomliečne výrobky musia mať minimálne 106 viabilných mliečnych baktérií probiotického charakteru v 1 ml, musia byť bez zahusťovadiel, syntetických farbív, aróm a konzervačných látok,
* Ochutené mlieko a fermentované mliečne výrobky musia mať min. 90 % mliečnej zložky a max. 7 % cukru alebo medu, musia byť bez zahusťovadiel, syntetických farbív, aróm a konzervačných látok,
* vyžadujeme dodávku v lehote, v ktorej z doby spotreby vyznačenej na dodanom Tovare **neuplynula viac ako 1/5**.

Nesplnenie povinností podľa tohto bodu sa považuje za **hrubé porušenie zmluvných podmienok**.

1. V prípade, že dodávané položky budú balené v obale, obaly všetkých produktov musia byť čisté, nepoškodené, zdraviu nezávadné, musia byť označené v štátnom jazyku s min. údajmi (názov výrobku, krajinu pôvodu, výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom SR, so zákonom č. 152/1995 Z. z. o potravinách a so zákonom č. 119/2010 Z. z. o obaloch a o zmene a doplnení niektorých zákonov v znení neskorších predpisov. Porušenie tejto povinnosti sa považuje za hrubé porušenie zmluvných podmienok
2. Dodaný Tovar musí spĺňať všetky predpisy zodpovedajúce potravinárskemu kódexu. Tovar musí byť označený na obale v súlade s § 9 zákona č. 152/1995 Z.z. v znení neskorších predpisov o potravinách a § 3 Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky.
3. Odkaz technickej špecifikácie na obchodnú značku alebo výrobcu Tovaru je uvádzaný z dôvodu garantovania technických vlastností a kvalitatívnych parametrov Tovaru. Pripúšťa sa Tovar podľa technickej špecifikácie nahradiť ekvivalentným Tovarom rovnakých alebo lepších technických vlastností a kvality. Dôkazné bremeno o súlade vlastností s požadovanými parametrami (pomerové zloženie výrobkov a chuťové vlastnosti) je na strane uchádzača.
4. Dodaný Tovar nesmie obsahovať geneticky modifikované organizmy alebo geneticky modifikované mikroorganizmy podľa § 4 ods. 1 a ods. 2 zákona č. 151/2002 Z. z. o používaní genetických technológií a geneticky modifikovaných organizmov, v znení neskorších predpisov, dodávateľ túto skutočnosť uvedie aj na dodacom liste. Nesplnenie povinností podľa tohto odseku sa považuje za **hrubé porušenie zmluvných podmienok**.
5. Kupujúci bude akceptovať aj dodanie Tovaru vo veľkoobchodných baleniach, v prípade ak spotrebiteľské balenie, bude svojím obalom/veľkosťou spĺňať hmotnosť/objem stanovený Kupujúcim v prílohe č. 2 Zmluvy.
6. V prípade porušenia platných právnych predpisov, týkajúcich sa zabezpečenia bezpečnosti potravín zo strany Dodávateľa a prípadného zistenia tohto porušenia zo strany kontrolného orgánu, preberá Dodávateľ na seba všetky náklady, súvisiace s prípadným sankčným postihom Objednávateľa kontrolným orgánom.
7. Tovary musia mať pred sebou minimálne štyri pätiny záručnej doby. Musia byť dodávané v akosti, kvalite, nie vákuovo balené a s dokladmi zodpovedajúcej platným právnym predpisom, veterinárnym a hygienickým normám, Tovar musí spĺňať požiadavky Zákona 152/1995 Z.z v znení neskorších predpisov. Dodaný Tovar musí spĺňať všetky predpisy zodpovedajúce Potravinovému kódexu SR. Tovary musia byť prepravované v hygienicky nezávadných obaloch. Preprava musí byť zabezpečená vozidlom, ktoré je v závislosti od druhu dodávaného Tovaru izotermické a strojovo chladené a je hygienicky spôsobilé na prepravu potravín a surovín živočíšneho pôvodu. Kupujúci pri realizácii dodávok Tovaru predávajúcim, bude vykonávať kontrolu preberaného Tovaru z dôvodu overenia, či dodaný Tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti.
8. Parametre Tovaru v opise predmetu Zmluvy vychádzajú z Materiálno-spotrebných noriem a receptúr pre školské stravovanie (ďalej len „MSN“) vydaných Ministerstvom školstva, vedy, výskumu a športu Slovenskej republiky. V prípade ak pri opise jednotlivej položky Tovaru, alebo v rámci tohto opisu predmetu Zmluvy nie je uvedená špecifikácia, alebo ak štandardy na Tovar v rámci MSN sú prísnejšie ako v opise jednotlivých zložiek Tovaru, alebo v tomto opise predmetu Zmluvy, platia minimálne štandardy kladené na Tovar v rámci MSN.
9. Predpokladané množstvá a špecifikácia jednotlivých zložiek Tovaru sú špecifikované v Prílohe č. 2 Rámcovej zmluvy.